钦定古今图书集成/明伦汇编/氏族典/第106卷 > 裴谞
## 钦定古今图书集成/明伦汇编/氏族典/第106卷 > 裴谞

按《唐书裴漼传》：“漼弟宽，宽子谞，字士明，擢明经，调河
南参军事，虢王巨表署襄邓营田判官。母丧，居东都，
会史思明乱，逃山谷间。思明故宽将，德宽旧恩，且闻
谞名，遣捕骑迹获之，喜甚，呼为郎君，伪授御史中丞。
贼残杀宗室，谞阴缓之，又尝疏贼虚实于朝。贼平，除
太子中允，迁考功郎中。代宗幸陕，谞徒步挟考功南”
曹印赴行在，为元载沮却。拜河东租庸、盐铁使。时关
辅旱谞，入计，帝召问榷酤利，谞久不对。帝复问曰：“臣
自河东来，涉三百里，诚谓陛下轸念元元，先访疾苦，
而乃责臣以利，未敢即对。”拜左司郎中，数访政事。载
忌之，出为虔州刺史，除右金吾将军。德宗新即位，以
刑名治天下，百吏震服。时大行将蒇陵事，禁屠杀，郭
子仪家奴宰羊谞列奏帝谓“不畏强御”，善之。坐所善
诛，贬阆州司马。俄召为太子右庶子，进兵部侍郎，至
河南尹。凡五世为河南谞，视事未尝敢当正处，以宽
厚和易为治。卒，赠礼部尚书。